মাত্র তিন মাস বয়স। কিন্তু জনপ্রিয়তার নিরিখে যে কোনও দিন সে ছাপিয়ে যাবে সেলিব্রিটি বাবা-মাকেও। জন্মের আগে থেকেই খবরের শিরোনামে ছিল তৈমুর। জন্মের পরেও পাপারাৎজিরা তার পিছু ছাড়েনি। জন্মের পর থেকে তার নাম নিয়েও আলোচনা-সমালোচনা কম হয়নি। শুধু তাই নয়, একাধিকবার ভাইরালও হয়েছে খুদে নবাবের ছবি। কখনও তা ভুয়ো, কখনও বা আসল। খবরের শিরোনামে প্রায়শই জ্বলজ্বল করেছে তার নাম। তবে এ বার আনুষ্ঠানিক ভাবেই সামনে এল সে। এই প্রথম মা করিনা কপূরের কোলে চেপে সোশ্যাল মিডিয়ায় আত্মপ্রকাশ করল তৈমুর আলি খান পটৌডি। খোদ সেই ছবি নিজের ইন্সটাগ্রাম অ্যাকাউন্টে শেয়ার করলেন খোদ করিনা। ছবিতে নীল ক্যাসুরাল টি-শার্ট আর জিন্সে করিনা। তাঁর কোলে ছাইরঙা বেবিস্যুট পরে প্রাণখোলা হাসিতে তৈমুর। আর তৈমুরের মাথায় চুমু দিচ্ছেন নায়িকা।